Voo 73 de Pan Am

O voo 73 de Pan Am era un voo entre o aeroporto internacional Sahar de Bombai cara ao aeroporto de Frankfurt con escala no aeroporto internacional Jinnah en Karachi, Paquistán.

O 5 de setembro de 1986 o Boeing 747-121 que operaba o voo, foi secuestrado por catro homes palestinos do grupo Fatah mentres estaba en terra en Karachi. O avión, con 360 pasaxeiros a bordo, acababa de chegar de Bombai. En xuño de 2001 un gran xurado concluíu que os militantes estaban planeando usar o avión secuestrado para recoller prisioneiros palestinos tanto en Chipre como en Israel.

43 dos pasaxeiros morreron durante o secuestro; eran cidadáns da India, Estados Unidos, Paquistán e México. Todos os secuestradores foron arrestados e sentenciados a morte en Paquistán; porén, as sentenzas foron conmutadas posteriormente a cadea perpetua. Neerja Bhanot, asistenta principal no voo, recibiu o maior premio da India en tempo de paz, o premio Ashok Chakra, pola súa valentía e esforzos por salvar as vidas dos pasaxeiros durante o secuestro.

 Notas 

Pan Am
Pan Am
0073
Categoría:Accidentes e incidentes aéreos en 1986
Categoría:Secuestros de aeronaves